Джилихуьр

Джилихуьр (урус. Джилихур) — Дагъустан республикадин Рутул районда авай, «Муьхрек» хуьруьнсоветдик акатзавай хуьр. География Хуьр Дагъустан Республикадин Рутул райондин юкьван пата, Самур цӀиргъинин кьиблепатан кӀане, райондин юкь тир Рутул хуьрелай 19 км кефердинни — рагъакӀидай патахъ, Джилихуьр вацӀ Самур вацӀук акахьзавай чкадал чка кьунвайди я. ТӀварцӀикай Джилихуьруьн тӀварцӀин арадал атуникай пуд версия ава: Джилихуьр — рутул чӀалал «джиля» — чил, «хур» — гъуьр лагьай чӀалар я. Урус документра хуьруьн тӀвар сифте яз Чиликюрт хьиз къейддиз къачунвай. Яни хуьруьн тӀвар кьве, Чилик (Джиликь) — дуьз, кьулу ва туьрк чӀалал хуьр мана гузвай — юрт пунарикай ибарат тир. Пудлагьай версияди хуьруьн тӀвар лезги чӀалан «Хуьр» ва «Джил» (кьулувал, аран) гафарикай арадал атанвайди къалурзава. Тарих Джилихуьруьн бине Муьхрек хуьруьн эгьлийри кутунвайди я. Гила джилихуьруьн сихилрин гзафбуруз Муьхрек хуьре чпин несилрин пӀирер авайди я. Агьалияр 2002 йисан агьалияр сиягьдиз къачунин малуматрив кьурвал хуьре 828 касди уьмуьр гьалзавай. Агьалидин вири рутулар, суни — мусурманар я. Хуьре гуьгъуьнин сихилрин несилри уьмуьр гьалзава: Медейер, Къазахъар, Дашлайер, Махъайер, КӀорчантаймар, Маъдийер, Миьтарар, ХырыцӀар, ГьаӀли-бейер, Пирасинар Муьхрек ва Цудик хуьрерин эгьлияр хьиз джилихуьруьнвияр рутул чӀалан муьхрек нугъатдал рахазва. Баянар ЭлячӀунар Джилихур, Односельчане.ру Архивация 21 октябрь 2011 йисан. Дагестанская Правда